শিবলী রুবাইয়াত-উল-ইসলাম
শিবলী রুবাইয়াত-উল-ইসলাম (জন্ম: ১ জানুয়ারি ১৯৬৮) বাংলাদেশি শিক্ষাবিদ। তিনি সিনিয়র সচিব পদমর্যাদায় বাংলাদেশ সিকিউরিটিজ অ্যান্ড এক্সচেঞ্জ কমিশনের চেয়ারম্যান ছিলেন। তিনি বাংলাদেশ ইন্সটিটিউট অব ক্যাপিটাল মার্কেটের (বিআইসিএম) চেয়ারম্যান হিসেবে দায়িত্ব পালন করেছেন। ঢাকা বিশ্ববিদ্যালয়ের ব্যবসায় শিক্ষা অনুষদের তিনি সাবেক ডিন ও ব্যাংকিং অ্যান্ড ইনস্যুরেন্স বিভাগের সাবেক চেয়ারম্যান। তিনি ঢাকা বিশ্ববিদ্যালয় কেন্দ্রীয় ছাত্র সংসদের কোষাধ্যক্ষ। ইন্টারন্যাশনাল অর্গানাইজেশন অফ সিকিউরিটিজ কমিশনসের (আইওএসকো) এশিয়া প্যাসিফিক রিজিওনালের তিনি ভাইস চেয়ারম্যান। তিনি বাংলাদেশ বিনিয়োগ উন্নয়ন কর্তৃপক্ষের গভর্নিং বডির সদস্য। সাধারন বীমা কর্পোরেশনের চেয়ারম্যান হিসাবেও তিনি ২ মেয়াদে দায়িত্ব পালন করেন। বাংলাদেশের বিপুল পরিমাণ অর্থ বিদেশে পাচার এবং পাচার সহায়তা করেন।